O prípade dnes informovala tlačová agentúra AP.
Úrad životného prostredia provincie Chu-pej označil za vinníka miestnu spoločnosť.
Potvrdil, že hodnoty amoniaku namerané vo vzorkách odobraných z odtoku továrne vysoko prekročili celoštátne povolenú mieru.
Nedostatočné kontroly priemyslu a slabé vymáhanie existujúcich noriem zhoršili problém znečisťovania životného prostredia v Číne.
K najnovšej udalosti došlo v blízkosti rybárskej dediny Chuang-chua-lao, ktorej 1600 obyvateľov žije z rybolovu.